Taman Cerdas Jèbrès ya iku salah sawijiné taman wisata kang bisa didadèkaké panggonan kanggo sinau lan dolanan bocah-bocah ing Kutha Surakarta. Taman Cerdas Jèbrès wiwit madeg tahun 2014, dadi lan diresmikaké ing tanggal 30 Maret 2015 déning Walikota Surakarta Bapak Fx. Hadi Rudyatmo dikancani Ketua Panitia, Camat Jèbrès lan Lurah Jèbrès. Taman iki manggon ana ing dalan Ki Hajar Dewantara RT 02 RW 25, Jebres, Kota Surakarta, sisih loré Univèrsitas Sebelas Maret, utawa buriné Solo Techno Park (STP). Taman iki awujud taman kang nyediani sarana kanggo dolanan lan sinau. 